सभी की उम्र 20 से 24 के बीच; कॉल सेंटर में काम करते थे
Fire Breaks Out At Swapnalok Complex In Secunderabad तेलंगाना में सिकंदराबाद के स्वप्नलोक कॉम्प्लेक्स में आग लगने से 4 लड़कियों सहित 6 की मौत हो गई। सभी मृतकों की उम्र 20 से 24 साल के बीच है।
तेलंगाना में सिकंदराबाद के स्वप्नलोक कॉम्प्लेक्स में आग लगने से 4 लड़कियों सहित 6 की मौत हो गई। सभी मृतकों की उम्र 20 से 24 साल के बीच है। ये सभी पांचवीं मंजिल पर कॉल सेंटर के कर्मचारी थे।
हादसे में मरने वाले छह लोगों की पहचान कॉल सेंटर में काम करने वाले त्रिवेणी, श्रावणी, वेन्नेला, प्रमिला, शिवा और प्रशांत के रूप में हुई है। इनमें प्रशांत की अपोलो अस्पताल में, जबकि अन्य पांच की गांधी अस्पताल में मौत हुई।
आठवीं मंजिल से पांचवीं मंजिल तक आग पहुंची
रेस्क्यू टीम ने कॉम्प्लेक्स से 12 लोगों को सुरक्षित निकाल लिया था। धुएं की वजह से सांस लेने में दिक्कत होने से 6 लोग बेहोश हो गए थे, जिनका इलाज किया जा रहा है। एडिशनल DCP सैयद रफीक ने बताया कि गुरुवार की शाम लगभग 7:30 बजे शॉर्ट सर्किट के कारण आग लगी। यह कॉम्प्लेक्स आठ मंजिला था। आग आठवीं मंजिल से शुरू हुई और पांचवीं मंजिल तक फैल गई। हालांकि बारिश की वजह से आग बुझाने में फायर ब्रिगेड टीम को काफी मदद मिली।
अब हादसे से जुड़ी ये तस्वीरें देखिए ...
